## Pravilnik o uvjetima i načinu korištenja godišnjeg odmora djelatnih vojnih osoba, službenika i namještenika

### NN 140/2002 (28.11.2002.), Pravilnik o uvjetima i načinu korištenja godišnjeg odmora djelatnih vojnih osoba, službenika i namještenika

# MINISTARSTVO OBRANE

2263

Na temelju članka 99. stavka 4.
Zakona o službi u Oružanim snagama Republike Hrvatske (»Narodne novine« broj
33/02 i 58/02) donosim

## PRAVILNIK

### O UVJETIMA I NAČINU KORIŠTENJA GODIŠNJEG ODMORA DJELATNIH VOJNIH OSOBA, SLUŽBENIKA I NAMJEŠTENIKA

TEMELJNE ODREDBE

Članak 1.

Ovim Pravilnikom uređuju se
uvjeti i način korištenja godiš­njeg odmora djelatnih vojnih osoba, državnih
službenika i namješ­tenika (u daljnjem tekstu: službenici i namještenici) na
službi u Oružanim snagama Republike Hrvatske (u daljnjem tekstu: Oružane
snage).

Članak 2.

Djelatne vojne osobe, službenici
i namještenici stječu pravo na korištenje godišnjeg odmora na temelju Zakona o
službi u Oružanim snagama Republike Hrvatske, Kolektivnog ugovora za državne
službenike i namještenike te općih propisa o radu prema kriterijima iz ovoga
Pravilnika.

UVJETI KORIŠTENJA GODIŠNJEG
ODMORA

  Članak 3.

Djelatne vojne osobe, službenici
i namještenici u svakoj kalendarskoj godini stječu pravo na godišnji odmor u
trajanju od najmanje 18, a najviše 30 radnih dana.

Članak
4.

 Pri utvrđivanju trajanja godišnjeg odmora ne
računaju se neradni dani i blagdani te razdoblje privremene nesposobnosti za
rad koje je utvrdio nadležni liječnik.

Za
vrijeme korištenja godišnjeg odmora djelatnoj vojnoj osobi, službeniku i
namješteniku isplaćuje se naknada plaće u istom iznosu kao daradi.

Članak 5.

Djelatna
vojna osoba, službenik i namještenik koji se prvi put zaposlio ili ima prekid
službe između dva radna odnosa duži od 8 dana stječe pravo na godišnji odmor
nakon šest mjeseci neprekidnog rada.

Članak 6.

Djelatna
vojna osoba, službenik i namještenik ima pravo na jednu dvanaestinu godišnjeg
odmora za svaki navršeni mjesec dana rada:

-
ako u kalendarskoj godini u kojoj je zasnovao radni odnos nije stekao pravo na
godišnji odmor jer nije proteklo 6 mjeseci neprekidnog rada

-
ako mu radni odnos prestaje prije nego navrši 6 mjeseci neprekidnog rada

-
ako mu radni odnos prestaje prije 1. srpnja.

 Iznimno od stavka 1. ovoga članka djelatna
vojna osoba, službenik i namještenik koji odlazi u mirovinu prije 1. srpnja ima
pravo na puni godišnji odmor.

Članak
7.

Godišnji odmor od 18 radnih dana
uvećava se prema određe­nim uvjetima:

*1. S obzirom na uvjete
službe:*

-
za rad na ustrojstvenim mjestima koja su Odlukom ministra obrane određena kao
mjesta na kojima se služba obavlja pod otegotnim uvjetima         3 dana

-
za rad u smjenama ili redovni rad subotom, nedjeljom, blag­danima i neradnim
danima određenima zakonom           1 dan

*2.
S obzirom na duljinu radnog staža:*

-
od 2 do 5 godina radnog staža                1
dan

-
od 5 do10 godina radnog staža             2
dana

-
od 10 do 20 godina radnog staža          3
dana

-
od 20 i više godina radnog staža            4
dana

*3.
S obzirom na složenost poslova:*

-
djelatnicima raspoređenima na ustrojstveno mjesto bojnika i više, službenicima
I. vrste       4 dana

-
djelatnicima raspoređenima od ustrojstvenog mjesta poruč­nika do ustrojstvenog
mjesta satnika, službenicima II. vrste

                                                               3
dana

-
djelatnicima raspoređenima od ustrojstvenog mjesta skupnika do ustrojstvenog
mjesta dočasničkog namjesnika, služ­be­nicima III. vrste      2 dana

-
djelatnicima raspoređenima na ustrojstveno mjesto vojnika, namještenicima IV.
vrste         1 dan

*4.
S obzirom na ostvarene rezultate rada:*

-
djelatna vojna osoba ocijenjena ocjenom - osobito se ističe,

-
službenik i namještenik ocijenjen ocjenom - naročito uspje­šan                                            1
dan

*5.
S obzirom na navršene godine starosti:*

**-**30 godina starosti                                                                                                              1
dan

-
od 30 do 40 godina                                                                                                         2
dana

-
do 40 do 50 godina                                                                                                         3
dana

 - više od 50 godina                                                                                                           4
dana

*6.
S obzirom na posebne socijalne uvjete:*

-
ratnom vojnom invalidu                                                                                                    3
dana

-
roditelju, posvojitelju ili skrbniku hendikepiranog djeteta bez obzira na
ostalu djecu           2 dana

-
roditelju, posvojitelju ili skrbniku za svako malodobno di­je­te                                               1
dan

Invalidnost,
broj djece i bolest utvrđuju se dokumentima nad­­ležnih tijela.

Djelatnici koji rade na
poslovima i zadaćama na kojima ih uz primjenu mjera zaštite na radu nije moguće
zaštiti od štetnih utjecaja te djelatnici iz stavka 1. točke 1. ovoga članka
imaju za svaku kalendarsku godinu pravo na godišnji odmor u trajanju od 30
radnih dana, ako bi im po kriterijima iz stavka 1. ovoga članka ukupan broj
dana godišnjeg odmora bio manji od 30.

  NAČIN KORIŠTENJA GODIŠNJEG
ODMORA

Članak
8.

Vrijeme
korištenja godišnjeg odmora utvrđuje se planom koriš­tenja godišnjeg odmora.

Plan
korištenja godišnjeg odmora donosi časnik na dužnosti zapovjednika samostalne
bojne, njoj ravne ili više razine, čelnik ustrojstvene cjeline ili osoba koju
on ovlasti, a nakon prethodno pribavljenog mišljenja rukovoditelja unutarnjih
ustrojstvenih cjelina polazeći pri tome od potreba službe i želja pojedinaca.

 Plan korištenja godišnjeg odmora iz stavka 2.
ovoga članka donosi se na početku kalendarske godine, a najkasnije do kraja
ožujka.

Članak 9.

Plan
korištenja godišnjeg odmora sadrži:

-
ime i prezime djelatne vojne osobe, službenika i namješ­te­nika

 - ustrojstveno mjesto

 - ukupno trajanje godišnjeg odmora

 - vrijeme korištenja godišnjeg odmora.

Na
temelju plana korištenja godišnjeg odmora časnik na dužnosti zapovjednika
samostalne bojne, njoj ravne ili više razine, odnosno čelnik ustrojstvene
cjeline ili osoba koju on ovlasti donosi posebno rješenje za svakog djelatnika kojim
se utvrđuje trajanje godišnjeg odmora prema uvjetima iz članka 3. ovoga
Pravilnika.

Rješenje
iz stavka 2. ovoga članka donosi se najkasnije 15 dana prije početka godišnjeg
odmora.

Djelatna
vojna osoba, službenik i namještenik mogu podnijeti prigovor osobi koja je
donijela rješenje, a o uloženom prigovoru odlučuje osoba neposredno nadređena
osobi koja je donijela rješenje.

Članak 10.

Djelatna
vojna osoba, službenik i namještenik može koristiti godišnji odmor u dva
dijela, a iznimno, na osobni zahtjev, može se odobriti korištenje godišnjeg
odmora u neprekidnom trajanju.

Ako djelatna vojna osoba,
službenik i namještenik koristi godišnji odmor u dva dijela, prvi dio mora biti
u trajanju od 12 radnih dana i mora se koristiti tijekom kalendarske godine za
koju se ostvaruje pravo na godišnji odmor.

Drugi dio godišnjeg odmora
djelatna vojna osoba, službenik i namještenik mora iskoristiti najkasnije do
30. lipnja iduće godine.

Članak
11.

Godišnji odmor, odnosno prvi dio
godišnjeg odmora koji je prekinut ili nije korišten u kalendarskoj godini u
kojoj je stečen zbog bolesti ili porodnog dopusta, odnosno zbog vojne vježbe
ili drugog opravdanog razloga djelatna vojna osoba, službenik i namještenik ima
pravo iskoristiti do 30. lipnja iduće godine.

Vrijeme korištenja godišnjeg
odmora iz stavka 1. ovoga član­ka određuje časnik na dužnosti zapovjednika
samostalne bojne, njoj ravne ili više razine, čelnik ustrojstvene cjeline ili
osoba koju on za to ovlasti.

Članak 12.

Djelatna vojna osoba, službenik
i namještenik u slučaju prestanka službe u Oružanim snagama zbog prelaska na
rad u drugo tijelo odnosno ustanovu ima pravo iskoristiti godišnji odmor na
koji je stekao pravo u Oružanim snagama prije prelaska na rad u drugo tijelo
odnosno ustanovu.

Članak 13.

Djelatna vojna osoba, službenik
i namještenik ima pravo koristiti dva puta po jedan dan godišnjeg odmora prema
svojem zahtjevu i u vrijeme koje sam odredi, ali je o tome dužan obavijestiti
nadređenog zapovjednika ili čelnika ustrojstvene cjeline najmanje jedan dan
prije.

Članak 14.

 Djelatnoj vojnoj osobi, službeniku i namješteniku može se pre­kinuti,
odnosno odgoditi korištenje godišnjeg odmora zbog izvanrednih potreba obrane
ili naložiti da se u određenom vremenu ne udaljavaju iz svoga boravišta ako to
zahtijeva neodgodivo obavljanje određenog posla obrane - dok traju takvi
razlozi.

 Akt o prekidu, odnosno odgodi korištenja godišnjeg odmora iz
stavka 1. ovog članka donosi osoba ovlaštena za donošenje rješenja o korištenju
godišnjeg odmora iz članka 9. stavka 2. ovoga Pravilnika.

Djelatnoj vojnoj osobi,
službeniku i namješteniku kojima je odgođeno ili prekinuto korištenje godišnjeg
odmora pripada pravo na naknadu stvarnih troškova koje su imali te im se mora
omogućiti naknadno korištenje odnosno nastavak korištenja go­diš­njeg odmora. O
zahtjevu za naknadu stvarnih troškova odlu­ču­je osoba koja je donijela akt o
prekidu ili odgodi korištenja go­dišnjeg odmora.

Troškovima iz stavka 3. ovoga
članka smatraju se putni i dru­gi troškovi.

Putnim troškovima iz stavka 4.
ovoga članka smatraju se stvarni troškovi prijevoza koje su djelatna vojna
osoba, službenik i namještenik imali pri odlasku na godišnji odmor i povratku u
mjesto zaposlenja te dnevnice za vrijeme provedeno na putu do mjesta zaposlenja
prema propisima o naknadi troškova za službena putovanja.

Drugim troškovima smatraju se
ostali izdaci koji su nastali za djelatnu vojnu osobu, službenika i
namještenika zbog odgode odnosno prekida godišnjeg odmora, što se dokazuje
odgovara­ju­ćom dokumentacijom.

  PRIJELAZNE I ZAVRŠNE ODREDBE

Članak 15.

Danom stupanja na snagu ovoga
Pravilnika prestaju vrijediti svi propisi donijeti na temelju odredaba Zakona o
službi u oru­žanim snagama Republike Hrvatske (»Narodne novine« broj 23/95,
33/95, 105/99 i 16/01) kojima su bili uređeni godišnji odmori dje­latnih vojnih
osoba, vojnih službenika i vojnih namještenika.

Članak 16.

Ovaj Pravilnik stupa na snagu
osmog dana od dana objave u »Na­rodnim novinama«, a primjenjuje se za 2003.
godinu.

Klasa: 023-03/02-02/2
Urbroj: 512-01-02-10
Zagreb, 18. srtudenoga 2002.

Ministrica
**Željka Antunović, v. r.**

Pravilnik, NN 140/2002-2263